Pákový efekt je pomer medzi veľkosťou transakcie a maržovej požiadavky/počiatočnej marže, ktorý je požadovaný pre otvorenie pozície. Obchodovanie s využitím pákového efektu znamená, že môžete zväčšiť výnosy z vašej investície, ale je dôležité si uvedomiť, že straty môžu byť zväčšené rovnako a je možné stratiť celý počiatočný vklad.
Napríklad:
Ak klient vložil 1000 USD a predpokladáme, že jeho miera pákového efektu je 1:50, najvyššia suma, s ktorou môže obchodovať je 50 000 USD. Pomer 1:50 znamená, že za účelom otvorenia pozície je počiatočná marža päťdesiat (50) krát nižšia ako veľkosť transakcie.
Obchodovanie s pákovým účtom nesie vysokú mieru rizika a nemusí byť vhodné pre všetkých investorov. Vysoký stupeň pákového efektu môže pôsobiť vo váš prospech ale aj proti Vám.